Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 2 Pv 148/12/6609	Rimavská Sobota, 9.10.2013
EEČ : 2-49-114-2013

U Z N E S E N I E

Trestná vec:	obvinená XXXXX a spol.  
Prečin:	Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 9.10.2013, spisová značka 2 Pv 148/12/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Rimavská Sobota zo dňa 9.10.2013, spisová značka 2 Pv 148/12/6609, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Rimavská Sobota, sp. zn. 2 Pv 148/12-7 zo dňa 07.09.2012, právoplatným a vykonateľným u oboch obvinených dňa 18.09.2012 bolo podmienečne zastavené trestné stíhanie obvinených ml. XXXXX a ml. XXXXX za prečin poškodzovania cudzej veci formou spolupáchateľstva podľa § 20, § 246 ods. 1 Trestného zákona, ktorého sa dopustili na tom skutkovom základe, 18.03.2012 v presne nezistenom čase v meste XXXXX, okres XXXXX po vzájomnej dohode na bytovkách s popisnými číslami XXXXX postriekali na vonkajšie steny bytoviek aerosolovým sprejom nápisy mien a iné nápisy rôznych rozmerov, čím spôsobili obyvateľom bytoviek s popisnými číslami XXXXX, okres XXXXX škodu vo výške 170,-- €.

Podľa § 216 ods. 2 Trestného poriadku bola obvineným ml. XXXXX a ml. XXXXX určená skúšobná doba podmienečného zastavenia trestného stíhania na dvanásť mesiacov. Skúšobná doba podmienečného zastavenia trestného stíhania začala plynúť právoplatnosťou rozhodnutia o podmienečnom zastavení trestného stíhania.
	
	Zároveň bolo podľa § 216 ods. 3 Trestného poriadku uložené menovaným obvineným, aby v priebehu skúšobnej doby podmienečného zastavenia uhradili spoločne a nerozdielne spôsobenú škodu vo výške 170,-- € pre obyvateľov bytoviek XXXXX, XXXXX XXXXX, okres XXXXX a taktiež im bolo uložené v skúšobnej dobe obmedzenie a to viesť riadny život. 

Podľa § 216 ods. 4 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
Po uplynutí skúšobnej doby podmienečného zastavenia trestného stíhania som preto zisťovala u obvinených ml. XXXXX a ml. XXXXX, či menované viedli v priebehu skúšobnej doby podmienečného zastavenia trestného stíhania riadny život a či skutočne uhradili spoločne a nerozdielne spôsobenú škodu vo výške 170,-- € pre obyvateľov bytoviek XXXXX, XXXXX XXXXX, okres XXXXX.
	
Obvinená ml. XXXXX požíva v mieste trvalého bydliska v meste XXXXX, okres XXXXX dobrú povesť. V posudku je ďalej uvedené, že komisiou na ochranu verejného poriadku jej správanie počas skúšobnej doby nebolo prejednávané, čo potvrdila vo svojej správe aj Mestská polícia XXXXX. V priebehu skúšobnej doby teda nebola stíhaná v priestupkovom konaní a z odpisu z registra trestov vyplýva, že novší záznam nemá. Zo správy od ÚPSVaR XXXXX odboru sociálnych vecí vyplýva, že sa nedopustila žiadneho protiprávneho konania a zo správy ďalej vyplýva, že sa zo svojho predchádzajúceho protiprávneho konania poučila a vedie riadny život. Taktiež nebola stíhaná Okresným riaditeľstvom PZ, Odborom kriminálnej polície XXXXX, resp. Obvodným oddelením PZ XXXXX zo spáchania trestného činu, resp. priestupku. Čo sa týka povinnosti uhradiť spoločne a nerozdielne s ml. XXXXX spôsobenú škodu vo výške 170,-- € pre obyvateľov bytoviek XXXXX, XXXXX XXXXX, okres XXXXX, táto škoda bola uhradená 13.09.2013 pre s. r. o. Mestský bytový podnik XXXXX, ako to vyplýva z potvrdenky číslo 8056595, ktorá je súčasťou vyšetrovacieho spisu a je z nej zrejmé, že obe menované obvinené túto škodu spoločne uhradili 13.09.2013. 

Obvinená ml. XXXXX požíva v mieste trvalého bydliska v meste XXXXX, okres XXXXX taktiež dobrú povesť. V posudku je ďalej uvedené, že komisiou na ochranu verejného poriadku jej správanie počas skúšobnej doby nebolo prejednávané, čo potvrdila vo svojej správe aj Mestská polícia XXXXX. V priebehu skúšobnej doby teda nebola stíhaná v priestupkovom konaní a z odpisu z registra trestov vyplýva, že novší záznam nemá. Zo správy od ÚPSVaR XXXXX, odboru sociálnych vecí vyplýva, že sa nedopustila žiadneho protiprávneho konania a zo správy ďalej vyplýva, že sa zo svojho predchádzajúceho protiprávneho konania poučila a vedie riadny život. T. č. je študentkou Gymnázia XXXXX v XXXXX, kde dosahuje veľmi dobré štúdijné výsledky. Taktiež nebola stíhaná Okresným riaditeľstvom PZ, Odborom kriminálnej polície XXXXX, resp. Obvodným oddelením PZ XXXXX zo spáchania trestného činu, resp. priestupku. Čo sa týka povinnosti uhradiť spoločne a nerozdielne s ml. XXXXX spôsobenú škodu vo výške 170,-- € pre obyvateľov bytoviek XXXXX, XXXXX XXXXX, okres XXXXX, táto škoda bola uhradená 13.09.2013 pre s. r. o. Mestský bytový podnik XXXXX, ako to vyplýva z potvrdenky číslo 8056595, ktorá je súčasťou vyšetrovacieho spisu a je z nej zrejmé, že obe menované obvinené túto škodu spoločne uhradili 13.09.2013. 

	Preskúmaním zadovážených správ a vyjadrení som zistila, že obvinené ml. XXXXX a ml. XXXXX v priebehu skúšobnej doby podmienečného zastavenia trestného stíhania viedli riadny život a uhradili spôsobenú škodu v plnej výške. Obvineným neboli uložené iné obmedzenia.
	
Vzhľadom k vyššie uvedeným skutočnostiam som rozhodla tak, ako je to uvedené vo výrokovej časti tohto uznesenia. 
	
Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e) Trestného poriadku. 

Poučenie:

Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej prokuratúry Rimavská Sobota. 
O sťažnosti rozhodne prokurátor Krajskej prokuratúry Banská Bystrica.
Sťažnosť má odkladný účinok. 

JUDr. Renáta Vavráková
prokurátorka